Den Vest-Sjællandske Avis, 1841-07-09
Neapel. For omtrent to Aar siden blev Loven, imod Dueller, som her havde grebet saa meget om sig, betydeligt skærpet, saa at enhver Duellant, hvis Modstander blev paa Pladsen, var hjemfalden Dødsstraffen, men ellers havde at vente Straf paa Galeierne i 5 til 10 Aar. For omtrent 11 Maaneder siden fandt der en Duel med Sablen Sted imellem to adelige Personer, hvoraf den ene blev let saaret Denne og begge Secundanterne bleve strax anholdte; den anden Duellant flygtede til Frankrig, men vendte nogen Tid efter tilbage og indstillede sig frivillig for at dele sine Kammeraters Skjebne. Efterat de nu hele Tiden have hensiddet i Fængsel, er Dommen for nogle Dage siden bleven afsagt: Alle fire bleve dømte til otte Aars Galeistraf med lænkede Been. De talrigt forsamlede Tilhørere hørte denne Dom med synlig Uvillie. Da det er første Gang, at denne Lover bragt i Anvendelse siden Skærpelsen, saa maa dette betragtes som et advarende Exempel; dog haaber man, at Kongen efter nogle Aars Forløb vil give dem frie, saa meget mere, som Faderen til en af disse Ulykkelige er daglig i Hs. Majestæts Omgivelse. Tyrkiet. Courrier Francis indeholder en Skrivelse fra Syra af 10de Juni, hvori det hedder: Vi kunne meddele følgende Details over den Seier, som Candioterne have tilfægtet sig over Tyrkerne, da de Sidste vovede et Udfald for at angribe et ved Herarleion forskandset Kretensisk Armeecorps. Grækerne lode Tyrkerne komme dem nær paa Skuds Afstand, og modtoge dem derpaa med en morderisk Musketild, saa at de i Hast maatte trække sig tilbage til Fæstningen, hvorhen de bleve forfulgte af Candioterne, som kom frem af deres Forskandsninger. En Mængde, Tyrker, iblandt dem Mustapha Paschas Neven og flere Beier, bleve dræbte. Omendskjøndt Grækerne, ikke lede noget betydeligt Tab, saa har dog den provisoriske Regjering forordnet Observationscorpsets Tilbagetog. – Breve fra Seres og Salonichi af 9de og 11te Juni berette, at hverken i Macedonien eller Thessalien har den offentlige Rolighed eller Orden lidt nogen Forstyrrelse, saa at de foregaaende Beretninger, omendskjøndt vel ikke ugrundede, dog ere for en Deel overdrevne. – Man forsikkrer, at den Tyrkiske Ge En sandt i London har forlangt de store Magters Mægling til at dæmpe den i det Tyrkiske Riges forskjellige Provindser udbrudte Opstand. Den Russiske Regjering skal være meget tilbøielig til en Jntervention, Frankrig kan umuligt blive en ledig Tilskuer og lade Cabinetterne i London og Petersborg nyde alle Frugter af en saadan Jntervention. – Fra Konstantinopel meldes, at der atter er foregaaet flere vigtige Forandringer med Statsembederne. - Tajar Pascha, hidtil Statholder i Angora, er udnævnt til Gouverneur i Jerusalem, som med det dertil hørende District herefter skal staae under en særskilt, af Porten umiddelbart afhængig Bestyrelse. Øiemedet hermed er at sikkre de der boende Christne saavelsom de reisende Pilegrime til den hellige Grav en kraftigere Beskyttelse, China. Efterretninger naae til den 30te Marts Englænderne havde endnu ikke besat Canton. Der var udstedt en Proclamation af den keiserlige Commissair i Canton om Handelens Fornyelse med England; men Keiserens Neven har tilintetgjort denne fredelige Proclamation. Til Canton indtræffe bestandigt nye Tropper. Ved Wampaa ligge 15 Skibe.